જ્યારે ટોળાંઓએ પોલીસ સ્ટેશનો પર હુમલા શરૂ કરી દીધા તો બાકીનાં પોલીસ સ્ટેશન ખાલી કરાવી દેવામાં આવ્યાં છે. તોફાની ટોળાંએ કેટલાંય પોલીસ સ્ટેશનોમાં આગ લગાવી દીધી હતી. પોલીસ વિભાગના સૂત્રોના જણાવ્યા પ્રમાણે હાલ પોલીસ વિભાગે કેટલાક સમય માટે ડઝનબંધ પોલીસ સ્ટેશનને તાળાં લગાવી દીધાં છે. મોટા ભાગનાં પોલીસ સ્ટેશન હવે ખાલી ભાસી રહ્યાં છે. જેની સુરક્ષા લશ્કર અને સીઆરપીએફના જવાનો કરી રહ્યા છે.